Tieners vas oor hawelose seun se moord | Maroela Media
"Die verdagtes, albei 14 jaar oud, is woonagtig in Kanana," het sers. Kelebogile Moleko, woordvoerder van die Noordwes-polisie, gesê.
Die slagoffer, 'n 15-jarige seun wat slegs as Thabang bekend gestaan het, is tydens 'n bakleiery oor pap vermoor.
"Een van die verdagtes het glo sagte pap by die slagoffer geëis en hulle het begin baklei. Een van hulle het hom glo met 'n mes in die nek gesteek," het Moleko bygevoeg. "Hy het geval, baie erg gebloei en die twee verdagtes het gevlug."
Een van die tieners het na die nabygeleë Klerksdorp-hospitaal gehardloop om mediese hulp te ontbied. "Die nooddienste het reageer en die slagoffer is dood verklaar."
D-dag vir Panayiotou
Baklei met hom oor sy kos… is dit nie vreeslik nie? Hy is haweloos op 15, wat al erg genoeg is – wie gaan sy verhaal vertel? Waar is sy ouers – of is hy maar net nog 'n kind wat deur sy ouers weggesmyt is? Maak nie saak wie en wat hy was nie, hy het immers nie gevra om gebore te word nie; op so koue dag soos hierdie is dit vir my erg om te lees hoe siek die mensdom geword het. Hy is deur die mensdom versaak…